ניקי בלונסקי

ניקול "ניקי" בלונסקי (באנגלית: Nicole "Nikki" Blonsky; נולדה ב-9 בנובמבר 1988) היא שחקנית, זמרת ורקדנית אמריקאית ממוצא יהודי. היא ידועה בעיקר בשל תפקידה בתור טרייסי טורנבלד בסרט "היירספריי" (2007), תפקיד אשר הקנה לה מועמדות לפרס גלובוס הזהב לשחקנית הטובה ביותר.

ביוגרפיה 
בלונסקי נולדה וגדלה בגרייט נק בלונג איילנד שבניו יורק. בתה של קארן, עוזרת בית ספר, ושל קארל בלונסקי, עובד עירייה במחוז בקרת זיהום המים בכפר. אביה הוא יהודי, ואילו אמה היא קתולית. יש לה גם אח, ג'ייק.

בלונסקי סיימה את בית הספר התיכון ביוני 2005. היא הייתה פעילה בספרייה המקומית ועבדה בחנות גלידה, לפני שלוהקה לסרט "היירספריי".

קריירה 
בשנת 2007 לוהקה בלונסקי לתפקיד הראשי של טרייסי טורנבלד בסרט המוזיקלי "היירספריי". הסרט הוא עיבוד של מחזמר בעל אותו שם זוכה פרסי טוני משנת 2002, שנוצר על פי סרט משנת 1988 בשם "היירספריי", שנכתב על ידי ג'ון ווטרס.

ב-2008 שיחקה בסרט הטלוויזיה "גדולה כמו מלכה" בתפקיד מגי בייקר. ב-2009 התארחה בפרק בסדרה "בטי".

ב-2010 החלה לככב בתפקיד הראשי בסדרת הטלוויזיה "Huge". בהמשך היא השתתפה בסרט הקומדיה "מחכים לנצח", שיצא לאקרנים ב-2011.

חיים אישיים 
ביולי 2008, בלונסקי והוריה היו מעורבים בעימות אלים עם משפחתה של ביאנקה גולדן, מתמודדת לשעבר בתוכנית המציאות "הטופ מודל הבאה", בנמל התעופה הבינלאומי באיי טרקס וקייקוס. גולדן, בלונסקי ואביה של בלונסקי הואשמו כולם בתקיפה. באותו דצמבר בוטלו האישומים נגד בלונסקי וגולדן.

ביוני 2020, בלונסקי יצאה מהארון בתור לסבית בסרטון שפורסם ברשת החברתית TikTok עם השיר "I'm Coming Out" של דיאנה רוס. באוגוסט 2020, בלונסקי אישרה שהיא מתגוררת בלונג איילנד.

פילמוגרפיה

קולנוע

טלוויזיה

קישורים חיצוניים

הערות שוליים 

שחקניות קולנוע וטלוויזיה אמריקאיות
זמרות אמריקאיות
רקדניות אמריקאיות
בלוגריות אמריקאיות
שחקניות לסביות אמריקאיות
זמרים להט"בים אמריקאים
רקדנים להט"בים
אמריקאיות ממוצא יהודי
אמריקאיות שנולדו ב-1988
אמריקאים שנולדו ב-1988